Leon

Leon (Bro-Leon en bretón, pays de Léon en francés) ye una d'as provincias de Bretanya, que estió d'antis mas un vizcondau, un condau, un bispato, una baronía, una bailía y una provincia fiscal.

A suya muga occidental ye o río Dosenn (río Morlaix en francés), que a desepara d'a provincia de Treger; a o sud o Menez Are y o río Elorn, que la deseparan d'a comarca de Kerne; a l'ueste a mar Celta; y a o norte a canal d'a Manga. Istas mugas son as antigas mugas d'o bispato de Leon, con tres arcedianatos, que hue son as tres comarcas d'ista provincia (Gorre-Leon, Goueled-Leon y Bagan), encara que administrativament as mugas d'o dro yeran mas enta o sud.

Leon yera tamién una d'as siet baronías de Bretanya ta os Estaus Chenerals de Bretanya, l'Asamblea lechislativa bretona antis d'a Revolución francesa. Estió o feudo principal d'a familia d'os Rohan (uno d'os principals linaches bretons, con o linache de Clisson y o linache de Laval), que se tituloron impropiament prencipes de Leon, encara que Leon no fuese un prencipau.

Se veiga tamién
 Lista de localidaz de Leon

 Vinclos externos 
 Lista de localidaz de Leon.
 Lista de localidaz de Leon.

Categoría:Provincias de Bretanya